open-index/open-wikipedia-markdown huggingface dataset:
Νυχτοπεταλούδα

Ο **σκόρος** ή **νυχτοπεταλούδα** ανήκει στην ίδια τάξη με την πεταλούδα, στα Λεπιδόπτερα (*Lepidoptera*), ωστόσο παρουσιάζει σημαντικές διαφορές από αυτήν. Τα περισσότερα είδη είναι νυκτόβια αλλά υπάρχουν και ορισμένα ημερόβια. Συνήθως δεν έχουν έντονα χρώματα, ενώ η κύρια μορφολογική διαφορά τους με τις πεταλούδες βρίσκεται στις κεραίες και τα φτερά τους. Σε αντίθεση με την ενήλικη νυχτοπεταλούδα, η προνύμφη (γνωστή και ως σκόρος) κάποιων ειδών, π.χ. *Tineola bisselliella*, *Tinea pellionella*, *Trichophaga tapetzella*, τρέφεται με ίνες από ρούχα, ειδικά όταν αυτά έχουν σκόνη, τρίχες, ή λεκέδες από ποτά ή ούρα. Προνύμφες σκόρου συναντούμε και στα τρόφιμα με το είδος Πλοδία η στικτή (Plodia interpunctella). Οι ενήλικες νυχτοπεταλούδες τρέφονται συνήθως με νέκταρ λουλουδιών, μύκητες, ούρα, δάκρυα και ιδρώτα ζώων.

## Οικονομικές επιπτώσεις
thumb|left|320x320px|Ώριμη αρσενική νυκτοπεταλούδα ''Thaumetopoea pityocampa''
Οι νυχτοπεταλούδες και ιδιαίτερα οι κάμπιες τους είναι ιδιαίτερα επιβλαβείς στη γεωργία σε πολλά μέρη του κόσμου. Η νυχτοπεταλούδα *Lymantria dispar* προκαλεί αρκετές καταστροφές στα δάση όπου θεωρείται επιδημικό είδος. Σε μεσογειακά κλίματα το είδος *Cydia pomonella* προκαλεί εκτεταμένες ζημιές ειδικά σε οπωροφόρα δένδρα. Σε τροπικά και υποτροπικά κλίματα η *Plutella xylostella είναι πιθανώς ο σοβαρότερος κίνδυνος για καλλιέργειες κάρδαμου.

Αρκετοί σκόροι της οικογένειας *Tineidae* προκαλούν ζημιά σε υφάσματα και κουβέρτες κατασκευασμένες από φυσικό μαλλί ή [[μετάξι]]. Έχει αναφερθεί ότι απωθούνται από το άρωμα δέντρων όπως ο [[κέδρος]] ή το [[αιθέριο έλαιο]] της [[λεβάντα|λεβάντας]] ή άλλων φυσικών ελαίων. Η ναφθαλίνη θεωρείται το αποτελεσματικότερο και ταυτόχρονα πλέον ακίνδυνο απωθητικό για τον σκόρο. Οι περισσότερες κάμπιες σκοτώνονται όταν εκτεθεί το προσβεβλημένο αντικείμενο επί αρκετές ημέρες σε [[θερμοκρασία]] κάτω των −8&nbsp;°C (18&nbsp;°F). 

Ορισμένοι σκόροι καλλιεργούνται. Ο σημαντικότερος από όλους είναι ο γνωστός [[μεταξοσκώληκας]] η κάμπια του είδους *Bombyx mori*. Καλλιεργείται για το μετάξι που παράγει στο κουκούλι του, από το οποίο η βιομηχανία μεταξιού στις [[ΗΠΑ]] μόνον παράγει πάνω από 130 εκατομμύρια κιλά, αξίας περίπου 250 εκατομμυρίων δολλαρίων. Δεν παράγεται ωστόσο όλο το μετάξι από το είδος *Bombyx mori*. Υπάρχουν αρκετά είδη του γένους* Saturniidae* τα οποία επίσης καλλιεργούνται για το μετάξι τους, όπως η *Samia cynthia* και το [[κίνα|κινεζικό]] είδος *Antheraea pernyi*, το είδος *Antheraea assamensis*) και ο [[Ιαπωνία|ιαπωνικός]] μεταξοσκώληκας *Antheraea yamamai*.

== Παραπομπές - σημειώσεις ==
<references />
== Φωτοθήκη ==
<gallery>
Image:Moth.jpg|Νυκτοπεταλούδα
Image:Case moth.jpg|*Psychidae*
Image:Case moth02.jpg|*Psychidae*
Image:GiantLeopardMoth.jpg|*Arctiidae*
Image:Rosy Maple Moth.png|*Dryocampa rubicunda* 
Image:Grammia_parthenice.jpg|*Grammia parthenice* 
Image:Nyctemera.amica.jpg|*Nyctemera amica* *Arctiidae*
Image:Chelepteryx.collesi.02.jpg|*Chelepteryx collesi* *Anthelidae*
Image:Chrysiridia rhipheus MHNT dos.jpg|*Chrysiridia rhipheus''
Image:Giant grey moth.png|Γιγάντια γκρίζα νυχτοπεταλούδα


Κατηγορία:Λεπιδόπτερα
Παιδομάζωμα (αποσαφήνιση)

**Παιδομάζωμα** ονομάζεται η μαζική απομάκρυνση παιδιών από τα σπίτια τους και χρησιμοποιείται:

* Για το παιδομάζωμα της Οθωμανικής Αυτοκρατορίας κατά το διάστημα 1601-1638, για τη συγκρότηση του στρατού των γενίτσαρων

* Για το παιδομάζωμα, τον χαρακτηρισμό (από το Ελληνικό Κράτος) της απομάκρυνσης των παιδιών από τις εμπόλεμες περιοχές του Εμφυλίου Πολέμου (1946-1949) από το Δημοκρατικό Στρατό στις ανατολικές χώρες
Κρήτη IV (αντιτορπιλικό)

Το **Κρήτη ΙV / L-84, 11, D-48** ήταν αντιτορπιλικό τύπου ΗUNT II (πρώην HMS HURSLEY).

Κατασκευάστηκε μεταξύ του 1940 – 1942 στα Ναυπηγεία ‘SWAN-HUNTER’. Παραχωρήθηκε από το βρετανικό Ναυτικό στις 3 Σεπτεμβρίου 1943. Ένα από τα τρία Α/Τ συνοδείας που παραχωρήθηκαν επί δανεισμού – κατά την διάρκεια του Β’ Παγκοσμίου Πολέμου από τους Άγγλους (βλέπε πλοίο ‘Αιγαίον ΙΙ’).

Του ιδίου τύπου πλοία : ‘ΘΕΜΙΣΤΟΚΛΗΣ II’ και ’Αιγαίον ΙΙ’. Παρελήφθη στις 3 Νοεμβρίου 1943 παρουσία του Βασιλέως Γεωργίου από τον Αντιπλοίαρχο Γ. Μανωλάτο (Ύψωση Ελληνικής Σημαίας). Έλαβε μέρος στις Ναυτικές επιχειρήσεις τις Μεσογείου μεταξύ των οποίων στις αποβατικές επιχειρήσεις στο Άντζιο της νότιας Γαλλίας. Μέχρι τον Οκτώβριο του 1944 πραγματοποίησε 49.830 μίλια και παρέμεινε εν πλω - 3890 ώρες. Έλαβε μέρος στις επιχειρήσεις του εμφυλίου.

Επεστράφη στην Αγγλία στις 12 Δεκεμβρίου 1959.

Κατηγορία:Ελληνικά αντιτορπιλικά
Κρήτη V (αρματαγωγό)

Το **Κρήτη V / L-171** είναι αρματαγωγό τύπου ‘LST1-510’, πρώην ‘USS PAGE COUNTY LST 1076’.

Παραχωρήθηκε στο Πολεμικό Ναυτικό από τις Η.Π.Α. στα πλαίσια της Στρατιωτικής βοήθειας στις 5 Μαρτίου 1971.

Ιδίου τύπου πλοία ‘ Ρόδος ΙΙ’, ‘Ικαρία Ι’, ‘Λέσβος IV’ και ‘Κρήτη V’.

Μεταφορική ικανότητα : 2100 ΤΝ.

Παρελήφθη στις 5 Μαΐου 1971 στο Σαν Ντιέγκο Η.Π.Α. Κατέπλευσε στην Ελλάδα στις 25 Ιουλίου 1971.

Κατηγορία:Ελληνικά Αρματαγωγά
APT

Το **Ανεπτυγμένο Εργαλείο Πακεταρίσματος**, (**Advanced Packaging Tool**), ή **APT**, είναι ελεύθερο λογισμικό και αποτελεί μια διεπαφή-πρόσοψη , που δουλεύει-βασίζεται σε βασικές βιβλιοθήκες με σκοπό να προσφέρει μια υπηρεσία πιο εύκολης διαχείρισης (εγκατάστασης/απεγκατάστασης) πακέτων σε σχέση με την βασική λειτουργικότητα του dpkg.

## Χρήση
Δεν υπάρχει συγκεκριμένο πρόγραμμα "apt", το apt είναι το όνομα ενός πακέτου που περιέχει ένα σύνολο από εργαλεία και βιβλιοθήκες που υποστηρίζουν την λειτουργικότητά του.
Ένα σημαντικό μέρος του apt είναι μια βιβλιοθήκη συναρτήσεων γραμμένη σε C++ (μαζεμένες σε ένα ξεχωριστό πακέτο, το *libapt*) η οποία χρησιμοποιείται από τα προγράμματα προσόψεις που χειρίζονται πακέτα, όπως το `apt-get` και το `apt-cache`. Αυτά είναι τα πιο συχνά χρησιμοποιούμενα λόγω της απλότητάς τους και καθολικότητας αφού έχουν και τα δύο προτεραιότητα *"important"* σε όλες τις τρέχουσες εκδόσεις του Debian και συνεπώς είναι προκαταβολικά εγκατεστημένα σε μια προκαθορισμένη εγκατάσταση Debian. Το Apt λειτουργικά μπορεί να θεωρηθεί σαν μια πρόσοψη του `[[dpkg]]`, και μια φιλικότερη πρόσοψη σε αυτό από το `[[dselect]]`.Ενώ το `dpkg` εκτελεί ενέργειες σε μεμονωμένα πακέτα, τα εργαλεία apt χειρίζονται σχέσεις (κυρίως εξαρτήσεις) ανάμεσα σ' αυτά, καθώς και διαχείριση πηγών και διαχείριση υψηλού επιπέδου αποφάσεις σχετικές με εκδόσεις (παρακολούθηση έκδοσης και κάρφωμα έκδοσης).

Το APT συχνά εξυμνείται σαν ένα από τα σημαντικότερα χαρακτηριστικά της διανομής Debian .

Ένα σημαντικό χαρακτηριστικό του APT είναι ο τρόπος που καλεί το dpkg - κάνοντας τοπολογική ταξινόμηση της λίστας των πακέτων που πρόκειται να εγκατασταθούν ή να απομακρυνθούν και καλεί το dpkg στην καλύτερη πιθανή ακολουθία.

Οι πιο συχνά χρησιμοποιημένες εντολές του `apt-get` είναι οι `apt-get install ''όνομα πακέτου''` , `apt-get update`, `upgrade` και `apt-get dist-upgrade`.

### Αρχεία
* /etc/apt/sources.list : Τοποθεσίες λήψης πακέτων.
* /etc/apt/sources.list.d/ : Επιπρόσθετα κομμάτια της λίστας πηγών.
* /etc/apt/apt.conf : Αρχείο διαμόρφωσης APT.
* /etc/apt/apt.conf.d/ : Κομμάτια αρχείου διαμόρφωσης APT.
* /etc/apt/preferences : Αρχείο προτιμήσεων εκδόσεων. Εδώ μπορείς να καθορίσεις το *κάρφωμα* πακέτων , δηλ.. την προτίμηση να πάρεις κάποια συγκεκριμένα πακέτα από διαφορετική πηγή ή από διαφορετική έκδοση από αυτήν που περιέχει μια διανομή.
* /var/cache/apt/archives/ : Περιοχή αποθήκευσης για τα ληφθέντα αρχεία πακέτων
* /var/cache/apt/archives/partial/ : Περιοχή αποθήκευσης για αρχεία πακέτων που βρίσκονται σε μεταφορά.
* /var/lib/apt/lists/ : Περιοχή αποθήκευσης για πληροφορίες κατάστασης για κάθε πηγή πακέτων που αναφέρεται στο αρχείο sources.list
* /var/lib/apt/lists/partial/ : Περιοχή αποθήκευσης για κατάσταση πληροφορίας για πακέτα σε διακίνηση (in transit).

## Παραπομπές και σημειώσεις


## Εξωτερικοί σύνδεσμοι

* wiki.debian.org/Apt
* Python-apt
* APT HOWTO 

Κατηγορία:Ελεύθερο λογισμικό
Κατηγορία:Ελεύθερο λογισμικό προγραμματισμένο σε C++
Κατηγορία:Debian
Άδεια λογισμικού

**Άδεια λογισμικού** είναι ο όρος ο οποίος περιγράφει τα νομικά δικαιώματα τα οποία έχουν οι χρήστες ως προς την χρήση, επεξεργασία και διανομή του λογισμικού, και τα οποία καθορίζονται από τον αρχικό δημιουργό του λογισμικού. Μια τυπική άδεια λογισμικού παρέχει σε έναν τελικό χρήστη άδεια να χρησιμοποιήσει ένα ή περισσότερα αντίγραφα του λογισμικού, με τρόπους που αν δεν υπήρχε η είχε δοθεί η άδεια θα αποτελούσαν καταπάτηση των δικαιωμάτων του εκδότη ο οποίος είναι και ως ο ιδιοκτήτης των δικαιωμάτων χρήσης/copyright είναι αυτός που τα καθορίζει. Πρακτικά, η άδεια λογισμικού καθορίζει τις ελευθερίες του χρήστη ως προς το τι μπορεί να κάνει νόμιμα, με την αρχική δημιουργία κάποιου άλλου.

## Κλειστό έναντι Ελεύθερου/Ανοιχτού λογισμικού
Οι άδειες λογισμικού γενικά ανήκουν σε μια από τις δύο ακόλουθες ευρείες κατηγορίες: Άδειες κλειστού λογισμικού και ελεύθερου-ανοιχτού κώδικα λογισμικού. Οι διαφορές που ξεχωρίζουν τις δύο κατηγορίες αδειών έχουν σημαντικό αντίκτυπο στα δικαιώματα του τελικού χρήστη. 

### Κλειστό λογισμικό
:Τυπικά μια άδεια κλειστού λογισμικού επιτρέπει στον τελικό χρήστη την χρήση του λογισμικού εντός περιορισμένου περιβάλλοντος, απαγορεύοντας την αποσυμπίληση του λογισμικού (δηλαδή το να επιχειρηθεί η ανάκτηση του πηγαίου κώδικα από αυτή του κώδικα μηχανής), και την ανάλυση, τροποποίηση και αναδημιουργία του λογισμικού, και συνήθως απαγορεύονται επίσης η αντιγραφή και διανομή του λογισμικού (είτε δωρεάν είτε επί πληρωμή) από τρίτα πρόσωπα, καθώς και η χρήση του από ένα μεγάλο αριθμό ανθρώπων ή η εγκατάστασή του σε πολλούς υπολογιστές. Μια άδεια που επιτρέπει την δωρεάν αντιγραφή και διανομή του λογισμικού (freeware) παραμένει κλειστή άδεια από την στιγμή που δεν επιτρέπει την τροποποίηση του λογισμικού ή την εμπορική διανομή.

### Ελεύθερο και Ανοικτό λογισμικό
:Τυπικά μια άδεια ελεύθερου λογισμικού επιτρέπει την αντιγραφή, τροποποίηση και διανομή από οποιονδήποτε και για οποιοδήποτε σκοπό (ακόμη και εμπορικό). Πολλές φορές χρησιμοποιείται και ο όρος ανοικτό λογισμικό που αφορά λογισμικό για το οποίο διατίθεται ο πηγαίος κώδικας αλλά υπάρχουν περιορισμοί στην ελεύθερη χρήση του (π.χ. στην εμπορική χρήση). Κάποιες από αυτές τις άδειες περιέχουν περιοριστικούς όρους όπως η υποχρεωτική αναφορά στο όνομα του δημιουργού ή κατόχου των πνευματικών δικαιωμάτων, καθώς αυτοί οι όροι δεν περιορίζουν τις προηγούμενες ελευθερίες τροποποίησης και διακίνησης. 

## Δείτε επίσης
* Ελεύθερο περιεχόμενο, ένας γενικότερος όρος που δεν αφορά μόνο το λογισμικό.
* GNU General Public License, η πρώτη ελεύθερη άδεια λογισμικού.
* Ίδρυμα Ελεύθερου Λογισμικού/GNU

Κατηγορία:Διανοητική ιδιοκτησία
Κατηγορία:Λογισμικό
Κατηγορία:Ελεύθερο λογισμικό
Εθνικός ύμνος του Παναμά

μικρογραφία|Η παρτιτούρα του εθνικού ύμνου του Παναμά.
Ο **Himno Istmeño** (* ΄Υμνος της Διώρυγας *) είναι ο εθνικός ύμνος του Παναμά. Η μουσική είναι του συνθέτη [./Https://en.wikipedia.org/wiki/Santos_Jorge Σάντος Χόρχε] και οι στίχοι του δρα Χερόνιμο ντε λα Όσσα.

## Στίχοι
**Ρεφρέν**
Alcanzamos por fin la victoria
En el campo feliz de la unión;
Con ardientes fulgores de gloria
Se ilumina la nueva nación.

*Επιτέλους φτάσαμε στη νίκη*
*Στο γεμάτο χαρά πεδίο της ένωσης*
*Με τις ζωηρές φλόγες της δόξας*
*Ένα έθνος φωτίζεται.*

Es preciso cubrir con un velo
Del pasado el calvario y la cruz;
Y que adorne el azul de tu cielo
De concordia la espléndida luz.

*Είναι ανάγκη να ρίξουμε πέπλο*
*Στα χρόνια τα παλιά με το Ιππικό και το σταυρό*
*Ας στολιστεί τώρα ο γαλανός ουρανός*
*Με το λαμπρό φως της ομόνοιας.*

El progreso acaricia tus lares.
Al compás de sublime canción,
Ves rugir a tus pies ambos mares
Que dan rumbo a tu noble misión.

*Η πρόοδος αγγίζει το δρόμο σου.*
*στους σκοπούς ενός θαυμαστού τραγουδιού,*
*Βλέπεις και τους δύο σου ωκεανούς να παφλάζουν στα πόδια σου*
*Χαρίζοντάς σου ένα μονοπάτι για την ευγενή σου αποστολή.*

(Ρεφρέν)

En tu suelo cubierto de flores
A los besos del tibio terral,
Terminaron guerreros fragores;
Sólo reina el amor fraternal.

*Στο χώμα σου που καλύπτεται με άνθη*
*Με φιλιά από τα θερμά σύννεφα της σκόνης*
*Έπαψαν οι κραυγές των πολεμάρχων*
*Μόνο η αδερφική αγάπη βασιλεύει.*

Adelante la pica y la pala,
Al trabajo sin más dilación,
Y seremos así prez y gala
De este mundo feraz de Colón.

*Μπροστά το φτυάρι και την αξίνα,*
*Στη δουλειά χωρίς άλλη καθυστέρηση,*
*και τέτοιοι θα είμαστε τόσο στη δουλειά όσο και στη γιορτή*
*αυτού του γόνιμου κόσμου του Κολόμβου*.

(Ρεφρέν)

## Σύνδεσμοι
* MP3 του ''Anthem of Panama - Navy Band.''

Κατηγορία:Εθνικοί ύμνοι
Κατηγορία:Εθνικά σύμβολα του Παναμά
Κιπ

Το **κιπ** (ກີບ kip) είναι το νόμισμα του Λάος από το 1952. Ο κωδικός ISO 4217 του είναι LAK και συχνά γράφεται ₭ ή ₭ N. Ένα κιπ υποδιαιρείται σε 100 ατ (*att*).

## Βασιλικό κιπ
Το κιπ εισήχθη το 1952 και αντικατέστησε την Πιάστρα της Γαλλικής Ινδοκίνας, με την οποία είχε ίδια αξία. Το κιπ (λέγεται επίσης *πιάστρα* στα γαλλικά) υποδιαιρέθηκε σε 100 ατ (ອັດ στα λαοτιανά) ή σεντ (Centimes στα γαλλικά).

### Κέρματα
Τα κέρματα κόπηκαν σε ονομαστικές αξίες των 10, 20 και των 50 ατ ή σεντς με γαλλικές και λαοτινές επιγραφές. Όλα κατασκευάστηκαν από αλουμίνιο και είχαν στο κέντρο μία τρύπα. Η μόνη χρονιά της σειράς τους είναι το 1952.

### Χαρτονομίσματα
Το 1953 το παράρτημα του Λάος από το Ινστιτούτο Έκδοσης Χαρτονομισμάτων για τα κράτη της Καμπότζης, του Λάος και του Βιετνάμ τύπωσε χαρτονομίσματα με διπλή ονομασία, πιάστρες Γαλλικής Ινδοκίνας και κιπ. Την ίδια περίοδο, τα άλλα παραρτήματα είχαν ίδιο κανονισμό με το ριέλ Καμπότζης και με το Ντονγκ στο νότιο Βιετνάμ. Τυπώθηκαν χαρτονομίσματα του 1 και των 5, 100 και 100 κιπ/πιάστρες.

Το 1957 εκδόθηκαν από την κυβέρνηση χαρτονομίσματα που η ονομαστική αξία τους ήταν αποκλειστικά σε κιπ. Αυτά ήταν αξίας του 1 και των 5, 10, 20, 50, 100 και 500 κιπ. Το 1963 κυκλοφόρησαν τα χαρτονομίσματα των 200 και των 1000 κιπ, τα οποία ακολουθήθηκαν από εκείνα των 5.000 κιπ το 1975. Όλα τα τραπεζογραμμάτια τυπώθηκαν στη Γαλλία.

## Κιπ των Πάθετ Λάο
Πριν το 1976 σε περιοχές που ήταν υπό τον έλεγχο των Πάθετ Λάο κυκλοφόρησαν χαρτονόμίσματα κιπ των Πάθε Λάο σε αξίες του 1 και των 10, 20, 50, 100, 200 και των 500 κιπ. Τα χαρτονομίσματα αυτά τυπώθηκαν στη Λαϊκή Δημοκρατία της Κίνας. 

Το 1976 το κιπ των Πάθετ Λάο αντικατέστησε το βασιλικό κιπ και καθιερώθηκε ως νόμισμα σε όλο το Λάος, μετά την επικράτηση των Πάθετ Λάο. Η ισοτιμία ανάμεσα σε 2 κιπ ήταν 1 κιπ των Πάθετ Λάο = 20 βασιλικά κιπ.

## Κιπ της Λαοκρατικής Δημοκρατίας Λάος
Το 1979 έγινε αναμόρφωση του νομίσματος και τα 100 παλαιά κιπ αντικαταστάθηκαν από ένα νέο κιπ.

### Κέρματα
Με ημερομηνία 1980 κόπηκαν κέρματα σε αξίες των 10, 20 και των 50 ατ. Ωστόσο, σήμερα στο Λάος δεν κυκλοφορούν καθόλου κέρματα, λόγω του υψηλού πληθωρισμού.

### Χαρτονομίσματα
Το 1979 κυκλοφόρησαν τραπεζογραμμάτια σε αξίες του 1, καθώς επίσης και των 5, 10, 20, 50 και των 100 κιπ. Το 1988 και 1992 προστέθηκαν τα 500 και τα 1000 κιπ, ενώ τα 2.000 και 5.000 κιπ κυκλοφόρησαν το 1997. Αυτά ακολουθήθηκαν από τα χαρτονομίσματα των 10.000 και των 20.000 κιπ το 2002 και των 50.000 κιπ στις 17 Ιανουαρίου του 2006 (παρ’ ότι η ημερομηνία που φέρουν είναι το 2004).

## Εξωτερικοί σύνδεσμοι
* Συλλογή χαρτονομισμάτων του Λάος

Κατηγορία:Λάος
Κιπ
Τουγκρίκ

Το **τουγκρίκ** (tögrög, μογγολικά: төгрөг) (κωδικοί και σύμβολα: MNT, *Tugrik*, ₮) αποτελεί το επίσημο νόμισμα της Μογγολίας. Υποδιαιρείται σε 100 *μένγκε* (мөнгө).

Εισήχθη στις 9 Δεκεμβρίου του 1925 και είχε ίση αξία με ένα σοβιετικό ρούβλι. Ένα ρούβλι ή τουγκρίκ ήταν ίσο με 18 γραμμάρια αργύρου. Αντικατέστησε το Δολάριο Μογγολίας και έγινε μοναδικό νόμιμο νόμισμα την πρώτη Απριλίου του  1928.

Τα κέρματα μένγκε (möngö) δεν είναι πλέον σε κυκλοφορία, καθώς είναι ελάχιστης αξίας. Διατίθενται σήμερα σε τουρίστες ή συλλέκτες.

## Κέρματα
Η κατασκευή των κερμάτων έχει ομοιότητες με το σοβιετικό ρούβλι. Τα κέρματα του τελευταίου ήταν σταθερά σε 1, 2, 3, 5, 10, 15, 20 και 50 καπίκια (kopeks) και σε 1 ρούβλι, ενώ του τουγκρίκ ήταν σε αξίες των 1, 2, 5, 10,15, 20, 50 μένγκε και 1 τουγκρίκ. Η ομοιότητα αυτή έπαψε να υπάρχει το 1990, όταν ο πληθωρισμός ανέβηκε στα ύψη .

## Χαρτονομίσματα
Όπως τα κέρματα έτσι και τα χαρτονομίσματα τουγκρίκ ήταν πολύ όμοια με το σοβιετικό ρούβλι την περίοδο της λαϊκής δημοκρατίας της Μογγολίας. Το χρώμα, οι αξίες και το σχέδιο ήταν τα ίδια.

* 1 τουγκρίκ: καφέ
* 3 τουγκρίκ: πράσινο
* 5 τουγκρίκ: μπλε
* 10 τουγκρίκ: πράσινο
* 20 τουγκρίκ: κόκκινο
* 25 τουγκρίκ: μενεξεδί
* 50 τουγκρίκ: πράσινο
* 100 τουγκρίκ: καφέ
Όλα τα χαρτονομίσματα τυπώθηκαν στη Σοβιετική Ένωση.

## Παραπομπές


## Εξωτερικοί σύνδεσμοι
* Τραπεζογραμμάτια της Μογγολίας

Κατηγορία:Μογγολία
Τουγ
Κίνρικ του Ουέσσεξ

Ο **Κίνρικ του Ουέσσεξ** (*Cynric*, ... - 560) βασιλιάς του Ουέσσεξ (534-560) ήταν γιος και διάδοχος του Κέρντικ αλλά σύμφωνα με μερικούς ιστορικούς ήταν εγγονός του Κίνρικ μέσω του γιου του Κρεόντα του Ουέσσεξ. 
Ο Κίνρικ ήταν ο δεύτερος βασιλιάς του Ουέσσεξ από τον Οίκο του Ουέσσεξ ή Οίκο του Κέρντικ, η μοναδική πηγή που έχουμε για τη ζωή του είναι το Αγγλοσαξωνικό χρονικό. Την περίοδο της βασιλείας του οι Σάξονες επεκτάθηκαν στο Γουιλσάιρ, παρά την ισχυρή αντίσταση που συνάντησαν κυρίευσαν το αρχαίο Σαρούμ κοντά στο Σόλσμπερι (552). Ο Κίνρικ και ο γιος του Κιούλιν του Ουέσσεξ νίκησαν τους Σάξονες στην μάχη στο κάστρο του Μπάρμπουρι (556). Η πληροφορία αυτή έρχεται σε αντίθεση με την αναφορά του Αγγλοσαξωνικού Χρονικού ότι ο Κίνρικ ήταν Σάξονας ο οποίος μαζί με τον πατέρα του Κέρντικ αποβιβάστηκε στην Αγγλική ακτή (495). Ο ιστορικός Ντέιβιντ Ντούμβιλ (γεν. 1949) αναφέρει την πραγματική περίοδο της βασιλείας του την περίοδο 554 - 581.
Παιδιά του ήταν ο Κιούλιν του Ουέσσεξ και ο Κάθα. 

## Παραπομπές
 		


## Πηγές

*Peter Clemoes, Simon Keynes, Michael Lapidge (1981). Anglo-Saxon England, Cambridge University Press. 
*Laing, L.R. (1975). The archaeology of late Celtic Britain and Ireland, c. 400-1200 AD, Taylor & Francis. 
*John Nowell Linton Myres (1989). The English Settlements, Oxford University Press.

Κατηγορία:Βασιλείς του Ουέσσεξ
Κατηγορία:Οίκος του Ουέσσεξ
Ιωάννης Πάγκας

Ο **Ιωάννης Πάγκας** (ή **Μπάγκας**) (Κορυτσά, 1814 - Αθήνα, 1895) υπήρξε Έλληνας εθνικός ευεργέτης.

## Βιογραφικά στοιχεία
Γεννήθηκε το 1814 στην Κορυτσά. Πατέρας του ήταν ο επίσης ευεργέτης και έμπορος Γεώργιος Πάγκας.

Έφυγε από το σπίτι του, το 1833 για να αποφύγει τον γάμο στον οποίο τον εξανάγκαζε ο πατέρας του. Αρχικά εγκαταστάθηκε στη Θήβα και τη Χαλκίδα. Διαμέσου της Χαλκίδας εξέπλευσε για την Αλεξάνδρεια. Εγκαταστάθηκε στο Κάιρο ως ράπτης σε μια πολυάριθμη Ηπειρωτομακεδονική αποικία. Μάζεψε χρήματα και συντηρούσε τους γονείς του στη μακρινή πατρίδα και άλλους συγγενείς.

Καταπιάστηκε με τη γεωργία και αναζητώντας πιο ευνοϊκές κλιματικές συνθήκες πήγε στη Ρουμανία, όπου κατά συμβουλή και μίμηση του Ευάγγελου Ζάππα μίσθωσε μεγάλες εκτάσεις και τις καλλιέργησε. Επέστρεψε πλούσιος στην Ελλάδα και εγκαταστάθηκε στην Αθήνα. Απεβίωσε το 1895.

## Ευεργετικό του έργο
Ο Πάγκας δαπάνησε επί σαράντα πέντε χρόνια επανειλημμένα ποσά για την ανέγερση σχολείων. Την περίοδο 1887–88 προσέφερε σημαντική χορηγία για τη συνέχιση της απρόσκοπτης λειτουργίας της ελληνικής σχολής Κορυτσάς, των διδακτηρίων και της βιβλιοθήκης της. Το 1889 έκτισε, σε σχέδια του Ερνέστου Τσίλλερ ένα μέγαρο στη γωνία της πλατείας Ομονοίας και οδού Αθηνάς, στο κέντρο της Αθήνας, που έγινε γνωστό ως ξενοδοχείο «Μέγας Αλέξανδρος», καθώς και ένα δίδυμό του κτήριο, το «Μπάγκειον», στην αντικριστή γωνία, που ολοκληρώθηκε το 1894, πάλι σε σχέδια του Τσίλλερ. Με συμβολαιογραφική πράξη που συνέταξε στις 16 Αυγούστου 1889, δώρισε ολόκληρη την περιουσία του στο ελληνικό κράτος. Ο Πρόεδρος της Ελληνικής κυβέρνησης έθεσε την «Μπάγκειο Επιτροπή» προς διαχείρισή του ποσού των άνω των δύο εκατομμυρίων δραχμών. Είναι από τους εθνικούς ευεργέτες που πρόσφερε την περιουσία του εν ζωή και όχι μετά τον θάνατο του, παραχωρώντας την όπως τόνισε για έργα «εθνωφελή και φιλάνθρωπα». 

## Δείτε επίσης
* Ιωάννης Χατζηκυριακός

## Παραπομπές


## Πηγές
* Γιάννενα, πόλη των ευεργετών
* Άρθρο για την προσφορά του στο Ελληνικό Δημόσιο
* Ιωάννης Μπαγκάς συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

## Εξωτερικοί σύνδεσμοι
* Μπάγκειον Ίδρυμα

Κατηγορία:Έλληνες ευεργέτες
Κατηγορία:Βορειοηπειρώτες
Όρθρος (μυθολογία)

Στην ελληνική μυθολογία, με το όνομα **Όρθρος** ή **Όρθος** (σπανιότερα και **Όρφος**) είναι γνωστός ένας σκύλος με δύο κεφάλια, γέννημα του Τυφώνα και της Έχιδνας (*[[Θεογονία]]* 306 κ.ε.), ο οποίος βοηθούσε τον Ευρυτίωνα στη φύλαξη και τη βόσκηση των κοπαδιών του Γηρυόνη, του (επίσης τερατόμορφου) γίγαντα που ζούσε στη νήσο Ερύθεια, στη Δύση, στα πέρατα του Ωκεανού.

Με διαταγή του Ευρυσθέα, ο Ηρακλής ήρθε στην Ερύθεια για να πάρει τα βόδια του Γηρυόνη στον ομώνυμο άθλο του, τον δέκατο κατά σειρά. Ο Ηρακλής σκότωσε τότε τον Όρθρο, τον Ευρυτίωνα και τον Γηρυόνη.

Σε μία ιστορία, ο Όρθρος αιχμαλωτίσθηκε και εξημερώθηκε από τον Οιδίποδα.

## Δείτε επίσης
* Το γένος αραχνών «όρθρος» πήρε το όνομά του από τον μυθικό αυτό σκύλο.
* Ο αστεροειδής 2329 Όρθος (2329 Orthos) πήρε το όνομά του από τον μυθικό αυτό σκύλο.

## Παραπομπές


## Πηγές
* Emmy Patsi-Garin, *Επίτομο λεξικό Ελληνικής Μυθολογίας*, εκδ. Χάρη Πάτση, Αθήνα 1969
*http://users.sch.gr/ipap/mixogeni/209.htm
*http://art-hellas.blogspot.com/2013/03/blog-post_8071.html

## Εξωτερικοί σύνδεσμοι
* 

Ορθρος
Κατηγορία:Μυθολογικοί σκύλοι
Όρμενος

Στην ελληνική μυθολογία με το όνομα **Όρμενος** είναι γνωστά τα παρακάτω οκτώ πρόσωπα:

# Γιος του Κερκάφου και εγγονός του Αιόλου. Ο Στράβων αποκαλεί παντού στο έργο του τον Όρμενο **Άρμενο**. Ο Όρμενος είχε έναν τουλάχιστον γιο, τον Αμύντορα, και έδωσε το όνομά του στην αρχαία πόλη Ορμένιο ή Ορμίνιο της Θεσσαλίας στις ακτές του Παγασητικού Κόλπου, θεωρείται δηλαδή ο «επώνυμος ήρωας» της συγκεκριμένης πόλεως. Κατ' άλλους γιος του Ορμένου ήταν και ο Ευαίμονας.
# Τρώας πολεμιστής που τον σκότωσε ο Πολυποίτης στον Τρωικό Πόλεμο.
# Δεύτερος Τρώας πολεμιστής, που τον σκότωσε ο Τεύκρος στον Τρωικό Πόλεμο.
# Ο πατέρας του βασιλιά Κτησίου και παππούς του Ευμαίου.
# Πολεμιστής στην εκστρατεία των «Επτά επί Θήβας», κατά την οποία και έπεσε μαχόμενος.
# Βασιλιάς του Ορμενίου στη Θεσσαλία, αναφερόμενος από τον Καλλίμαχο στον «`Υμνο στη Δήμητρα» (66).
# Ένας από τους μνηστήρες της Πηνελόπης, καταγόμενος από τη Ζάκυνθο.
# Ένας από τους Τελχίνες.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ορμενος
Ορμενος
Ορμεν
Όρνυτος

Στην ελληνική μυθολογία με το όνομα **Όρνυτος** είναι γνωστοί δύο μυθικοί βασιλείς.

# Ήρωας από την Αρκαδία, ηγεμόνας της Τευθίδας. Παρουσιάσθηκε για να πάρει μέρος στην εκστρατεία κατά της Τροίας επικεφαλής αρκαδικών πλοίων, αλλά όταν στην Αυλίδα για μήνες τα ελληνικά πλοία δεν μπορούσαν να αποπλεύσουν εξαιτίας της άπνοιας, ο Όρνυτος θέλησε να γυρίσει στην ιδιαίτερη πατρίδα του. Τότε εμφανίσθηκε μπροστά του η θεά Αθηνά με τη μορφή του Μέλανος και του ζήτησε να μείνει. Αλλά ο ήρωας καταλήφθηκε από θυμό, κτύπησε τη θεά στον θώρακα και επέστρεψε στην Αρκαδία. Εκεί η Αθηνά του παρουσίασε στον ύπνο του τον χτυπημένο θώρακα και όταν ο Όρνυτος ξύπνησε ήταν άρρωστος, ενώ η ίδια νόσος άρχισε να μαστίζει και τη χώρα του. Στο τέλος, σύμφωνα με χρησμό του Μαντείου της Δωδώνης, απαλλάχθηκαν από την αρρώστια όταν έστησαν άγαλμα της θεάς με πληγή στον θώρακα και κόκκινο επίδεσμο.
# Βασιλιάς της Φωκίδας, πατέρας του Ναύβολου.
# Γιος του Σίσυφου και της Πλειάδας Μερόπης, αδελφός του Γλαύκου, του Άλμου και του Θέρσανδρου και πατέρας του Φώκου και του Θόα.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
* Αλέξανδρου Ραγκαβή, *Λεξικόν της Ελληνικής Αρχαιολογίας*, τόμος Β', Εκ του τυπογραφείου των καταστημάτων Ανέστη Κωνσταντινίδη, Εν Αθήναις 1891

Κατηγορία:Μυθικοί βασιλείς της Αρκαδίας
Κατηγορία:Μυθικοί βασιλείς της Φωκίδας
Ουδαίος

Στην ελληνική μυθολογία με το όνομα **Ουδαίος** ήταν γνωστός ένας γίγαντας από το γένος των πέντε Σπαρτών που ξεφύτρωσαν από τα δόντια του δράκοντα τα οποία έσπειρε ο Κάδμος. Ο Στέφανος Βυζάντιος αναφέρει ότι ο Ουδαίος υπήρξε ο ιδρυτής της Ιουδαίας, πράγμα ασφαλώς οφειλόμενο στην ομοιότητα των δύο λέξεων.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ουδαιος
Ουρανίδες

Στην ελληνική μυθολογία με τη συλλογική ονομασία **Ουρανίδες** (***Ουρανίδαι***) ή και **Ουρανίωνες** είναι γνωστά τα δώδεκα τέκνα του Ουρανού και της Γης: ο Ωκεανός, ο Κρείος ή Κριός, ο Υπερίων, ο Ιαπετός, ο Κοίος, ο Κρόνος, η Θεία, η Ρέα, η Θέμις, η Μνημοσύνη, η Φοίβη και η Τηθύς.

## Δείτε επίσης
* Τιτάνες

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ουρανιδες
Προγεστερόνη

150px|right150px|right|
Η **προγεστερόνη** είναι ορμόνη που παράγεται φυσιολογικά στο σώμα για να διασφαλίσει την δημιουργία μιας παχιάς επένδυσης της μήτρας (ενδομήτριο), που διευκολύνει την εμφύτευση του εμβρύου στα τοιχώματά της κατά τις πρώτες ημέρες της εγκυμοσύνης και την ανάπτυξή του.

Εάν δεν υπάρχει επαρκής ποσότητα προγεστερόνης κατά τη διάρκεια των πρώτων σταδίων της εγκυμοσύνης, το ενδομήτριο στερείται βασικών χαρακτηριστικών που επιτρέπουν την εμφύτευση του εμβρύου με συνέπεια το έμβρυο να μην μπορεί να επιζήσει. Το πρόβλημα αυτό αποκαλείται ανεπάρκεια ωχρινικής φάσης (Ωχρό σωμάτιο). Η ανεπάρκεια ωχρινικής φάσης είναι αποτέλεσμα της ανεπαρκούς παραγωγής της προγεστερόνης από τις ωοθήκες κατά τη διάρκεια του δεύτερου μισού του καταμήνιου κύκλου. Οι ωοθήκες συνεχίζουν να παράγουν προγεστερόνη κατά τη διάρκεια των πρώτων 8-10 εβδομάδων της εγκυμοσύνης. Μετά από αυτό το διάστημα των 8-10 εβδομάδων, ο πλακούντας γίνεται πλέον η κύρια πηγή παραγωγής προγεστερόνης και οι ωοθηκικές ορμόνες δεν παίζουν τόσο σημαντικό ρόλο.

Κατηγορία:Στεροειδείς ορμόνες
Κατηγορία:Ανθρώπινες ορμόνες
Κατηγορία:Σεξουαλικές ορμόνες
Κατηγορία:Ηπατοτοξίνες
Ρούντολφ Ιλόφσκι

Ο **Ρούντολφ Ιλόφσκι ** (Rudolf Illovszky) ήταν Ούγγρος ποδοσφαιριστής και προπονητής, ο οποίος κατέκτησε εθνικούς τίτλους όντας προπονητής της εθνικής της χώρας του. Διακρίθηκε με τη Βάσας, τόσο ως παίκτης όσο και ως προπονητής. Επίσης, υπήρξε τεχνικός και σε ελληνικές ομάδες, όπως ο Πιερικός. Το γήπεδο της Βάσας φέρει το όνομά του και η ονομασία δόθηκε όταν ο Ιλόφσκι ζούσε.

## Καριέρα
Γεννήθηκε στη Βουδαπέστη στις 21 Φεβρουαρίου του 1922. Ως παίκτης ξεκίνησε την καριέρα του από τη ΜΤΚ Βουδαπέστης. Στις αρχές της δεκαετίας του ' 40 μεταγράφηκε στη Βάσας, με τη φανέλα της οποίας αγωνίστηκε μέχρι που κρέμασε τα παπούτσια του (1955). Η προπονητική του καριέρα ξεκίνησε από τη Βάσας, στον πάγκο της οποίας εργάστηκε επιτυχώς τις περιόδους 1967-69, 1974-77, 1984-86 και το 1995. Από το 1966 ως το 1967 και από το 1971 ως το 1974 ανέλαβε προπονητής της εθνικής ομάδας της χώρας του, η οποία κατέκτησε ένα αργυρό μετάλλιο στους Ολυμπιακούς Αγώνες του 1972 και την 4η θέση στο Ευρωπαϊκό Πρωτάθλημα της ίδιας χρονιάς. Το 1978-79 ήταν τεχνικός στην αυστριακή Αντμίρα Βάκερ. Από το 1970 ως το 1971 και ξανά από το 1980 ως το 1981 υπήρξε προπονητής του Πιερικού. 

Απεβίωσε στις 23 Σεπτεμβρίου του 2008, από πνευμονία,  στη γενέτειρά του.

## Τίτλοι
### Ως παίκτης
**με τη Βάσας**
*Κύπελλο Ουγγαρίας: 1955
*Κύπελλο Mitropa : 1956

### Ως προπονητής
**Βάσας**
*Πρωτάθλημα Ουγγαρίας: 1961, 1962, 1965, 1977
*Κύπελλο Ουγγαρίας: 1986
*Κύπελλο Mitropa: 1960, 1962, 1965

**[[Εθνική ομάδα ποδοσφαίρου Ουγγαρίας]]**
*Αργυρό ολυμπιακό μετάλλιο: 1972
*Ευρωπαϊκό πρωτάθλημα ποδοσφαίρου 1972: 4η θέση

### Προσωπικά βραβεία
*Βραβείο Μπέλα Μπάι: 2002
*Σταυρός Ουγγρικής Δημοκρατίας (2007)

## Παραπομπές



Κατηγορία:Ούγγροι προπονητές ποδοσφαίρου
Ι
Κατηγορία:Προπονητές ποδοσφαίρου Εθνικής Ουγγαρίας
Κατηγορία:Ποδοσφαιριστές Βάσας ΣΚ
Κατηγορία:Ούγγροι ποδοσφαιριστές
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Πιερικού
Κατηγορία:Προπονητές ποδοσφαίρου ΦΚ Αντμίρα Βάκερ Μέντλινγκ
Ναυκρατούσα Ι (αντιτορπιλικό)

Η **Ναυκρατούσα Ι  / 26** ήταν αντιτορπιλικό.

Κατασκευάστηκε στην Αγγλία κατά τα έτη 1905 – 1907 στα ναυπηγεία ‘YARROW’ Αγγλίας. Ιδίου τύπου αντιτορπιλικά είναι τα : ‘Σφενδόνη ΙΙ’, ‘Λόγχη Ι’, ‘Ναυκρατούσα Ι’ και ‘Θύελλα Ι’.

Αρχικά είχε 2 πυροβόλα 76 χιλιοστών. 4 πυροβόλα 57 χιλιοστών και 2 Τ/Σ 45 εκατοστών. Παραγγελία της ελληνικής Κυβέρνησης το 1905. Συμμετείχε στους πολέμους 1912-1913. 	Το 1916 κατά τη διάρκεια του Ευρωπαϊκού πολέμου οι Γάλλοι έκαναν κατάληψη του Στόλου και χρησιμοποίησαν το ‘Ναυκρατούσα Ι’ υπό Γαλλική Σημαία και πλήρωμα για Α/Υ περιπολίες μεταξύ Αλγερίου και Τουλώνος. Καταστράφηκε στο Παξιμάδι της Μήλου τον Μάρτιο του 1921.

Κατηγορία:Ελληνικά αντιτορπιλικά
Σφενδόνη ΙΙ (αντιτορπιλικό)

Το **Σφενδόνη ΙΙ  / 20, 58** ήταν αντιτορπιλικό.

Κατασκευάστηκε σε βρετανικά ναυπηγεία κατά τα έτη 1905-1907 στα Ναυπηγεία YARROW της Αγγλίας. 	Ιδίου τύπου αντιτορπιλικά είναι τα : Σφενδόνη ΙΙ, Λόγχη Ι, Ναυκρατούσα Ι και Θύελλα Ι. Συμμετείχε στους πολέμου 1912 και 1917-1922. Στη διάρκεια των βαλκανικών πολέμων έφερε το σήμα του Διοικητού της Α’ ομάδος αντιτορπιλικών με Κυβερνήτη τον Αντιπλοίαρχο Ι. Ηλίτη.

Εκτόπισμα : 380 ΤΝ. – Διαστάσεις : 67Χ6,6Χ1,8 μέτρα. – Ταχύτητα : 30 κόμβων. Το 1940 η μέγιστη ταχύτητα ήταν 25 κόμβοι. Αρχικά είχε 2 πυροβόλα 76 χιλιοστών. 4 πυροβόλα 57 χιλιοστών και 2 Τ/Σ 45 εκατοστών. Το 1926 στον Ναύσταθμο υλοποίησε ριζική ανακαίνιση, του αφαιρέθηκαν τα αρχικά πυροβόλα ‘Χοτσκις’ και τοποθετήθηκαν δύο (2) πυροβόλα Krupp 88 χιλιοστών / 30 που ανήκαν προηγουμένως στα πλοία Κεραυνός Ι και Νέα Γενέα και ένα Α/Α των 50 χιλιοστών.

Σημείωση ότι είναι το μόνο Α/Τ από τα 4 που συμμετείχε στις επιχειρήσεις του πολέμου 1940-1945. Παροπλίστηκε το 1945.

Κατηγορία:Ελληνικά αντιτορπιλικά
Θύελλα Ι (αντιτορπιλικό)

Το **Θύελλα Ι / D-31, 24, 85** ήταν αντιτορπιλικό.
Ένα από τα τέσσερα ομοίου τύπου αντιτορπιλικά που κατασκευάστηκαν μετά από παραγγελία της Ελληνικής Κυβέρνησης στα Ναυπηγεία ‘YARROW’ Αγγλίας, κατά την χρονική περίοδο 1905-1907.

Ιδίου τύπου αντιτορπιλικά είναι τα : ‘Σφενδόνη ΙΙ’, ‘Λόγχη Ι’, ‘Ναυκρατούσα Ι’ και ‘Θύελλα Ι’.

Έλαβε μέρος σε όλους τους πολέμους του 1912 μέχρι και το 1922. Έλαβε μέρος επίσης και στις επιχειρήσεις του 1940-1941. Στις 27 Ιανουαρίου 1941 κατά τη διάρκεια θαλασσοταραχής ο Σημαιοφόρος Γεώργιος Αθανασίου παρασύρθηκε από τα κύματα και χάθηκε. Στις 21 Απριλίου 1941 στον όρμο Βουλιαγμένης Σαρωνικού βυθίστηκε από Γερμανική αεροπορική επιδρομή.

Κατηγορία:Ελληνικά αντιτορπιλικά
Εκεχειρία

Ο όρος **εκεχειρία** απαντάται ειδικότερα στις συμβάσεις πολέμου, με τον οποίο χαρακτηρίζεται η οποιαδήποτε βραχεία χρονικά αναστολή των εχθροπραξιών με αμοιβαία συμφωνία μεταξύ των εμπολέμων χωρών ή δυνάμεων, σε αντιδιαστολή με την **[[ανακωχή]]** που χρησιμοποιείται για μακρύτερο χρονικό διάστημα.

## Αρχαιότητα
Στην ελληνική αρχαιότητα η εκεχειρία κηρύσσονταν σύμφωνα με τον Πολυδεύκη με ειδικό κήρυκα, ονομαζόμενος "*εκεχειροφόρος*" ακριβώς για τους ίδιους λόγους που κηρύσσεται αυτή και σήμερα. Ανεξάρτητα όμως των πολεμικών εκεχειριών υπήρχαν και "ιερές εκεχειρίες" λεγόμενες "*ιερομηνίες*" που και κατ΄ αυτές γίνονταν διακοπές εχθροπραξιών όπως ήταν για παράδειγμα τα Παμβοιώτια, ή η Ολυμπιακή Εκεχειρία, ή οι ανάλογες σε άλλους κοινούς αθλητικούς αγώνες των αρχαίων Ελλήνων, (Ίσθμια, Νέμεα κ.τλ.).

## Στρατηγική
Σύμφωνα με το Διεθνές Δίκαιο εκεχειρία χαρακτηρίζεται επακριβώς η βραχεία διακοπή εχθροπραξιών δύο αντιπάλων στρατιωτικών τμημάτων, με χρονική διάρκεια σαφώς καθορισμένη και για συγκεκριμένο τόπο του πεδίου της μάχης, για διάφορους συγκεκριμένους όμως λόγους, όπως η περισυλλογή τραυματιών, νεκρών μετά από μάχη, κ.λπ.
Την εκεχειρία μπορούν να συνάψουν εκτός από τον αρχιστράτηγο ή τον έχοντα το γενικό πρόσταγμα ανώτατο αξιωματικό και οι διοικητές Φρουρίων, Στρατιών και Σωμάτων Στρατού που όμως επιχειρούν μεμονωμένα.
Η εκεχειρία παύει αυτοδίκαια μετά την εκπνοή του καθορισθέντος προηγουμένως χρονικού διαστήματος εφαρμογής της, χωρίς να απαιτείται η έγκαιρη προειδοποίηση, σε αντίθεση με την ανακωχή. Η Εκεχειρία συνήθως επιλέγεται να επιβλεφθεί με
δημοκρατικό τρόπο. 

Οι διαφορές της ανακωχής με την εκεχειρία είναι ουσιαστικά δύο: Αφενός με την πρώτη επέρχεται παύση των εχθροπραξιών σε όλο το μήκος του μετώπου απ' όλες τις αντίπαλες δυνάμεις ξηράς θάλασσας και αέρος των θεάτρων επιχειρήσεων, ενώ η εκεχειρία είναι περισσότερο τοπική και αφετέρου η διάρκειά της είναι πολύ μικρότερη από εκείνη της ανακωχής. Γενικά πάντως η εκεχειρία δεν μπορεί να αποτελέσει προοίμιο σύναψης ειρήνης όπως αντίθετα είναι η ανακωχή.

## Δείτε επίσης
* Πόλεμος
* Ανακωχή
* Δίκαιο του πολέμου
* Δίκαιο του Πολέμου
* Διεθνής Συνθήκη
* Ουδέτερη ζώνη

## Πηγές
* "Νεώτερον Εγκυκλοπαιδικόν Λεξικόν Ηλίου" τ.6ος, σ.444
* "Δημοτικά Τραγούδια" Ν. Πολίτη (επανέκδοση 2001)

Κατηγορία:Διεθνές Δίκαιο
Κατηγορία:Δίκαιο πολέμου
Κατηγορία:Πολεμικές επιχειρήσεις
Κατηγορία:Πόλεμος
*
Stand and Sing of Zambia, Proud and Free

Το **"Stand and Sing of Zambia, Proud and Free"** ή **"Lumbanyeni Zambia"** είναι ο εθνικός ύμνος της Ζάμπιας. Η μελωδία προέρχεται από τον ύμνο *Nkosi Sikelel' iAfrika* (Ο Θεός να ευλογεί την Αφρική), του οποίου συνθέτης είναι ο Νοτιαφρικανός, Ένοκ Σόντονγκα (1897). Οι στίχοι γράφτηκαν κατά την περίοδο της ανεξαρτησίας της Ζάμπιας ή λίγο πριν αυτήν. Το *Nkosi Sikelel' iAfrika* επίσης αποτελεί την πρώτη στροφή του εθνικού ύμνου της Νότιας Αφρικής.

## Στίχοι

## Εξωτερικοί σύνδεσμοι
* Εθνικός ύμνος της Ζάμπιας
* Αρχείο MIDI 

Κατηγορία:Εθνικά σύμβολα της Ζάμπιας
Κατηγορία:Εθνικοί ύμνοι
Μαξίμ Καρλότ Κορμάν

Ο **Μαξίμ Καρλότ Κορμάν** (*Maxime Carlot Korman*, 26 Απριλίου 1941-) είναι γαλλόφωνος πολιτικός από το Βανουάτου, πρόεδρος της Βουλής και προσωρινός πρόεδρος το 2009. Υπήρξε πρωθυπουργός της χώρας σχεδόν επί 5 χρόνια. Ήταν μέλος της Ένωσης των Μετριοπαθών Κομμάτων.

## Πολιτική καριέρα
Γεννήθηκε το 1941. Έγινε για πρώτη φορά πρωθυπουργός έπειτα από τη νίκη του κόμματός του στις εκλογές εκείνης της χρονιάς. Οι εκλογές εκείνες διενεργήθηκαν μετά το ρήγμα στον πυρήνα του κόμματος Vanua'aku Pati. 

### Πρωθυπουργικές θητείες
Η πρώτη του πρωθυπουργική θητεία διήρκεσε από τις 16 Δεκεμβρίου του 1991 ως τις 21 Δεκεμβρίου του 1995. Από το 1993 ως το 1995 χρημάτισε και υπουργός Εξωτερικών. Μετά τις εκλογές του 1995 τον διαδέχθηκε στην πρωθυπουργία ο αντάρτης του δικού του κόμματος, Σερζ Βοχόρ. Δύο μήνες μετά, πέτυχε να ανατρέψει την κυβέρνηση Βοχόρ με πρόταση μομφής στο κοινοβούλιο και να ανακτήσει τον έλεγχο του κόμματός του και την πρωθυπουργία. Η δεύτερη πρωθυπουργική θητεία του Κορμάν ήταν βραχύβια, Ξεκίνησε στις 23 Φεβρουαρίου του 1996 και τερματίστηκε στις 30 Σεπτεμβρίου του 1996, έπειτα από πρόταση μομφής, που είχε αποτέλεσμα την ανατροπή της κυβέρνησής του, με 27 υπέρ της πρότασης μομφής και 22 κατά.

### Αυτομόληση από το κόμμα του
Τον διαδέχθηκε ο Βοχόρ και ο Κορμάν ποτέ δεν έγινε ξανά πρόεδρος του κόμματός του. Μετά το τέλος και της δεύτερης πρωθυπουργίας του, ο Κορμάν έφυγε από το κόμμα του και ίδρυσε το Ρεπουμπλικανικό Κόμμα, του οποίου ηγείται. Το 2004, έπειτα από τις εκλογές του Ιουλίου, ο Κορμάν έγινε αντιπρόεδρος της κυβέρνησης, για να αντικατασταθεί έναν μήνα αργότερα, όταν ορκίστηκε η κυβέρνηση εθνικής ενότητας. Για ένα διάστημα ήταν υπουργός για Υποδομές και τις Υπηρεσίες Δημόσιας Ωφέλειας. Αντικασταστάθηκε από τον Έντουαρντ Ναταπέι τον Ιούλιο του 2005.

### Υπουργός και καταγγελίες για διαφθορά
Ο Κορμάν και το Ρεπουμπλικανικό του Κόμμα παρέμειναν στον κυβερνώντα συνασπισμό. Ο ίδιος έγινε υπουργός για τη Γη. Τον Ιούλιο του 2007 κατηγορήθηκε μαζί με το γιο του για διαφθορά, αναφορικά με συμφωνίες για αγοραπωλησία γης, κάτι που ο πολιτικός διέψευσε κατηγορηματικά.

Μετά τη διενέργεια των βουλευτικών εκλογών του Σεπτεμβρίου του 2008, ο Κορμάν ήταν υποψήφιος για το αξίωμα του πρωθυπουργού. Ωστόσο, στην ψηφοφορία στο Κοινοβούλιο, που έλαβε χώρα στις 22 Σεπτεμβρίου, ηττήθηκε από το Ναταπέι, με 27 ψήφους έναντι 25.

### Πρόεδρος του Κοινοβουλίου
Στις 19 Ιουνίου του 2009 εξελέγη πρόεδρος του Κοινοβουλίου μετά την αποπομπή του προκατόχου του με πρόταση μομφής. Όταν έληξε η θητεία του προέδρου Καλκότ Ματασκελέκελε στις 16 Αυγούστου του 2009 έγινε υπηρεσιακός πρόεδρος, ως τις 2 Σεπτεμβρίου του 2009, οπότε εξελέγη και ανέλαβε ο νέος πρόεδρος, Ιόλου Άμπιλ.

Τον Ιανουάριο του 2010 παραιτήθηκε από το αξίωμα του προέδρου της βουλής, προτού  συζητηθεί πρόταση μομφής εναντίον του και αντικαταστάτης του εξελέγη ο Τζορτζ Γουέλς..

## Παραπομπές


Κατηγορία:Πρόεδροι του Βανουάτου
Κατηγορία:Πρωθυπουργοί του Βανουάτου
Ντιρχάμ Μαρόκου

Το **ντιρχάμ** (ντιρχάμ, {αραβικά: درهم, πληθυντικός: درهمان , دراهم ή درهما) είναι το νόμισμα του Μαρόκου. Ο πληθυντικός του προφέρεται darahim, παρ' ότι στα αγγλικά και στα γαλλικά χρησιμοποιείται κοινά ο τύπος "ντιρχάμς". Ο κωδικός του ISO 4217 είναι "MAD". Υποδιαιρείται σε 100 *σαντιμάτ* (ενικός: σαντίμ, αραβικά, ενικός: سنتيم, πληθυντικός: سنتيما ή سنتيمات). Το ντιρχάμ εκδίδεται από την κεντρική τράπεζα του Μαρόκου, την Τράπεζα Αλ-Μαγκρίμπ. Αποτελεί επίσης ντε φάκτο νόμισμα της Δυτικής Σαχάρας. Παρά το γεγονός ότι το ντιρχάμ είναι πλήρως μετατρέψιμο νόμισμα, απαγορεύεται η εξαγωγή του τοπικού νομίσματος διά νόμου.

## Ιστορία
Πριν την εισαγωγή σύγχρονων κερμάτων το 1882, το Μαρόκο κυκλοφόρησε κέρματα από χαλκό σε αξίες των φαλούς, ασημένια κέρματα σε ονομαστική αξία ντιρχάμ και χρυσά κέρματα σε ονομαστική αξία *μπεντούκι*. Από το 1882 το ντιρζάμ έγινε υποδιαίρεση του Ριάλ Μαρόκου, με 1 ριάλ να ισούται με 10 ντιρχάμ.

Το 1960 επανεισήχθη το ντιρχάμ. Αντικατέστησε το φράγκο ως τη σημαντικότερη νομισματική μονάδα. Το φράγκο συνέχιζε να κυκλοφορεί ως το 1974. 1 ντιρχάμ ήταν ίσο με 100 φράγκα. Το 1974 το φράγκο αντικαταστάθηκε από το σαντίμ.

## Κέρματα
Το 1960 εισήχθησαν ασημένια κέρματα του ενός ντιρχάμ. Ακολούθησαν κέρματα από νίκελ του 1 ντιρχάμ και από άργυρο των 5 ντιρχάμ το 1965. Το 1974, με την εισαγωγή του σαντίμ, κόπηκαν νέα νομίσματα σε αξίες του 1 και 5, 10, 20 και των 50 σαντιμάτ, καθώς επίσης και του 1 ντιρχάμ. Τα κέρματα του 1 σαντίμ ήταν από αλουμίνιο, ενώ τα κέρματα μεγαλύτερης ονομαστικής αξίας ήταν κατασκευασμένα από χαλκονικέλιο. Από το τελευταίο ήταν κατασκευασμένα και τα κέρματα των 5 ντιρχάμ, που πρωτοκυκλοφόρησαν το 1980. Το 1987 αντικαταστάθηκαν από διμεταλλικά κέρματα, που έφεραν δύο ημερομηνίες κοπής, το 1987, με βάση το Γρηγοριανό Ημερολόγιο και το 1407 με βάση το Μουσουλμανικό Ημερολόγιο.Το 1987 το ½ ντιρχάμ αντικατέστησε τα 50 σαντιμάτ. Το 1995 εισήχθη κέρμα των 10 ντιρχάμ και το 2002 χαλκονικέλινα κέρματα των 2 ντιρχάμ.

## Τραπεζογραμμάτια
Τα πρώτα χαρτονομίσματα ντιρχάμ ήταν αντίγραφα χαρτονομισμάτων του φράγκου, που κυκλοφορούσαν νωρίτερα, σε αξίες των 50 ντιρχάμ (στα 5.000 φράγκα) και των 100 ντιρχάμ (στα 10.000 φράγκα). Νέα χαρτονομίσματα κυκλοφόρησαν το 1965 για τα 5, 10 και τα 50 ντιρχάμ. Το 1970 εισήχθησαν τα χαρτονομίσματα των 100 , το 1991 των 200 και το 1996 αυτά των 20 ντιρχάμ. Τα τραπεζογραμμάτια των 5 ντιρχάμ αντικαταστάθηκαν από κέρματα το 1980, όπως συνέβη και με τα χαρτονομίσματα των 10 ντιρχαμ, το 1995.

## Παραπομπές


## Εξωτερικοί σύνδεσμοι

* Numismo

Κατηγορία:Οικονομία του Μαρόκου
Ντιρχαμ
Φρίτσλαρ

thumb|Ο καθεδρικός ναός του Αγίου Πέτρου

Το **Φρίτσλαρ** (γερμ. *Fritzlar*) είναι πόλη στη διοικητική περιφέρεια Κάσσελ, στο βόρειο τμήμα του κρατιδίου της Έσσης της Γερμανίας. Είναι το οικονομικό κέντρο της Επαρχίας Σβαλμ-Έντερ (Schwalm-Eder-Kreis) και έχει 14.599 κάτοικους (31 Δεκεμβρίου 2007). Οι κάτοικοι είναι μέχρι σήμερα ως επί το πλείστον καθολικοί, σε αντίθεση με την περιοχή γύρω από την πόλη. 

## Ιστορία
Το όνομα *Φρίτσλαρ* προέρχεται από το *Fride slar* που σημαίνει τόπος της ειρήνης. Κατά την περίοδο του εκχριστιανισμού, το Φρίτσλαρ έπαιξε σημαντικό ρόλο και το όνομα της πόλης συνδέεται με την εργασία του ιερέα Αγίου Βονιφατίου. Ο Β' Παγκόσμιος Πόλεμος προκάλεσε μόνον ελάχιστες ζημιές στην πόλη, οι οποίες σύντομα αποκαταστάθηκαν. Στην πόλη έζησε ο Ιταλός μουσικοσυνθέτης Ινιάτσιο Φιορίλλο (Ignazio Fiorillo, 1715-1787).

Ο επισκέπτης βρίσκει μια τυπική μεσαιωνική πόλη με ελάχιστες σύγχρονες επιρροές. Αξιοθέατα είναι ο ναός, τα τείχη της πόλης με τους οκτώ πύργους και η κεντρική πλατεία.

## Οικονομία
Σημαντικοί εργοδότες είναι ένα στρατόπεδο της Γερμανικής Αεροπορίας και ένα εργοστάσιο τροφίμων, ενώ στην ευρύτερη περιοχή βρίσκεται το φράγμα της λίμνης Έντερζεε (Edersee), ένα εργοστάσιο της Volkswagen στο Μπάουναταλ και η βιομηχανία *W. Braun* στο Μέλσουνγκεν. Το Κάσσελ απέχει περίπου 30 χλμ μέσω του αυτοκινητοδρόμου *A49*. Η πόλη είναι ένα δημοφιλές μικρό τουριστικό κέντρο. Οι περισσότεροι επισκέπτες είναι ποδηλάτες που κάνουν στάση ακολουθώντας τα ίχνη του Αγίου Βονιφατίου.

## Παραπομπές


## Εξωτερικοί σύνδεσμοι

* Επίσημη ιστοσελίδα του Φρίτσλαρ

Κατηγορία:Κωμοπόλεις της Γερμανίας
Κατηγορία:Πόλεις της Έσσης
Πολιτείες και Επικράτειες της Αυστραλίας

Οι **πολιτείες και οι επικράτειες της Αυστραλίας** συναποτελούν την Κοινοπολιτεία της Αυστραλίας κάτω από μια ομοσπονδιακή μορφή διακυβέρνησης. Οι έξι πολιτείες είναι αυτόνομες κρατικές οντότητες με τη δική τους κυβέρνηση και ξεχωριστά νομοθετικά όργανα. Οι εξουσίες τους προστατεύονται από το Σύνταγμα και η νομοθεσία της Κοινοπολιτείας ισχύει στις πολιτείες μόνο όπου επιτρέπεται από το Σύνταγμα. Αντίθετα οι επικράτειες έχουν μειωμένη αυτονομία και υπάγονται απ' ευθείας στην ομοσπονδιακή κυβέρνηση της Κοινοπολιτείας.

## Κατάλογος

## Ιστορική εξέλιξη
Οι πολιτείες πριν το 1901 ήταν ξεχωριστές αυτοδιοίκητες βρετανικές αποικίες. Απέκτησαν τη σημερινή τους υπόσταση κατά την ίδρυση της ομοσπονδίας την 1 Ιανουαρίου 1901.
Στο παρελθόν είχαν υπάρξει και οι εξής επικράτειες:
* Από το 1926 έως το 1931 υπήρχε ως ξεχωριστή επικράτεια η *Κεντρική Αυστραλία* ανάμεσα στον 20ο και 26ο παράλληλο, η οποία προσαρτήθηκε στη Βόρεια Επικράτεια.
* Από το 1949 έως το 1972 ανήκε στην Αυστραλία η *Επικράτεια Παπούα και Νέας Γουινέας*, πριν τη δημιουργία του ανεξάρτητου κράτους της Παπούας Νέας Γουινέας.
Η Επικράτεια Τζέρβις Μπέι μέχρι το 1989 ανήκε στην Επικράτεια Αυστραλιανής Πρωτεύουσας. Διαχωρίστηκε όταν η Επικράτεια Πρωτεύουσας απέκτησε αυξημένο βαθμό αυτοδιοίκησης.

## Πολίτευμα και ομοσπονδιακή αντιπροσώπευση
Στις πολιτείες επικεφαλής της κυβέρνησης είναι ο πρωθυπουργός και αρχηγός του κράτους ο Κυβερνήτης. Ο Κυβερνήτης διορίζεται από τον Βασιλιά, μετά από υπόδειξη του πρωθυπουργού. Το κοινοβούλιο σε όλες τις πολιτείες εκτός του Κουίνσλαντ αποτελείται από δύο νομοθετικά σώματα.
Οι επικράτειες διοικούνται από την ομοσπονδιακή κυβέρνηση της Κοινοπολιτείας. Τρεις επικράτειες, η Βόρεια Επικράτεια, η Επικράτεια Πρωτεύουσας και η Νήσος Νόρφολκ είναι σε μεγάλο βαθμό αυτοδιοίκητες. Και σ' αυτές όμως το ομοσπονδιακό Κοινοβούλιο της Αυστραλίας διατηρεί το δικαίωμα να νομοθετεί και μπορεί να ανατρέψει νόμους που έχουν θεσπιστεί από τα τοπικά όργανα.

Το ομοσπονδιακό Κοινοβούλιο έχει δύο σώματα, τη Βουλή των Αντιπροσώπων (Κάτω Βουλή) και τη Γερουσία (Άνω Βουλή). Η Βουλή των Αντιπροσώπων έχει 150 έδρες οι οποίες μοιράζονται ανάμεσα στις πολιτείες με βάση τον πληθυσμό τους. Από τις επικράτειες μόνο η Βόρεια Επικράτεια και η Επικράτεια Πρωτεύουσας έχουν από δύο έδρες. Η Γερουσία έχει 76 έδρες, με την κάθε πολιτεία να έχει από 12 έδρες ανεξάρτητα από τον πληθυσμό της. Η Βόρεια Επικράτεια και η Επικράτεια Πρωτεύουσας αντιπροσωπεύονται και στη Γερουσία με δύο έδρες η κάθε μία.

## Παραπομπές


## Εξωτερικοί σύνδεσμοι

* Επικράτειες της Αυστραλίας
Χίος I (τορπιλοβόλο)

**Χίος I ([[Τορπιλοβόλο]])**

Το 1873 αγοράστηκε από την Αγγλία. Αρχικά ήταν μικρό σκάφος αναψυχής. Του ίδιου τύπου ‘Δήλος Ι’, ‘Θέα’, ‘Καλυψώ ΙΙ’, ‘Περσεφόνη ΙI’, και ‘Σαπφώ ΙΙΙ’. Μεταφέρθηκαν στην Ελλάδα με το Α/Π ‘ΜΑΛΒΙΝΑ’ και αποτέλεσαν τα πρώτα υποτυπώδη τορπιλοβόλα του Πολεμικού Ναυτικού.

Στην Αγγλία τοποθετήθηκαν στα ‘ΔΗΛΟΣ’ και ‘ΣΑΠΦΩ’ οι εκσφενδονιστικοί σωλήνες, στα δε υπόλοιπα η τοποθέτηση έγινε στην Ελλάδα στα ναυπηγεία Βασιλειάδη του Πειραιά.

Αποσύρθηκε το 1880.

Κατηγορία:Ελληνικά Τορπιλοβόλα
Μαχητής (ναρκαλιευτικό)

**Μαχητής ([[Ναρκαλιευτικό]]) / Μ-58, Α-58**
Ναρκαλιευτικό ανοιχτής θαλάσσης τύπου ‘Algerine Class Minesweeper’

Πρώην βρετανικό Ναρκαλιευτικό. Κατασκευάστηκε στα ναυπηγεία ‘Canada – Redlerm Construction Co Ltd, Torondo’. Ομοίου τύπου πλοία ‘Αρματωλός Ι’, ‘Μαχητής’, ‘Ναυμάχος Ι’, ‘Πολεμιστής Ι’, και ‘Πυρπολητής Ι’. Καθελκύστηκε στις 18 Μαρτίου 1943. Ενεργοποιήθηκε στις 25 Νοεμβρίου 1943. Αγοράστηκε από ΟΔΙΣΥ για το Β’ εθνικό ίδρυμα στα Αμπελάκια της Σαλαμίνας στις 5 Μαΐου 1950. Με ελληνική σημαία από τις 31 Μαρτίου 1951. Χρησιμοποιήθηκε για τις εκδρομές του Εθνικού Ιδρύματος και ως ‘ΕΥΚΑΙΡΙΑ’. Παροπλίστηκε στις 28 Φεβρουαρίου 1974 (ΟΠΣ/ΝΣ).

Κατηγορία:Ελληνικά Ναρκαλιευτικά
Ναυμάχος Ι (ναρκαλιευτικό)

**Ναυμάχος Ι ([[Ναρκαλιευτικό]]) / 39, Α-64, Μ-64**

Ναρκαλιευτικό ανοιχτής θαλάσσης τύπου ‘Algerine Class Minesweeper’

Πρώην ‘HMS LIGHT FOOT’.

Ναυπηγήθηκε στα ναυπηγεία του Καναδά : ‘Canada – Redferm Construction Co Ltd, Torondo.

Ομοίου τύπου πλοία ‘Αρματωλός Ι’, ‘Μαχητής’, ‘**Ναυμάχος Ι**’, ‘Πολεμιστής Ι’, και ‘Πυρπολητής Ι’. Στις 7 Αυγούστου 1947 έγινε η ύψωση της ελληνικής σημαίας. Χρησιμοποιήθηκε ως περιπολικό στον εμφυλίο. Το 1951-1952 χρησιμοποιήθηκε ως ναρκαλιευτικό μαζί με το ΠΟΛΕΜΙΣΤΗΣ στον Θερμαϊκό, Πατραϊκό και Ιόνιο σε συνεργασία με βρετανική μοίρα ναρκαλιευτικών.
Στη συνεχεία χρησιμοποιήθηκε για μεταφορές προσωπικού στον Ναύσταθμο Σαλαμίνας. Παροπλίσθηκε στις 11 Δεκεμβρίου 1973.

Κατηγορία:Ελληνικά Ναρκαλιευτικά
Μάνθος και Γεώργιος Ριζάρης

thumb|right|250px|Ο Γεώργιος Ριζάρης
Ο **Μάνθος Ριζάρης** (1764-1824) και ο **Γεώργιος Ριζάρης** (Γεώργιος Ραδιόνωφ Ριζάρης) (1769-1842) υπήρξαν εθνικοί ευεργέτες, έμποροι και μέλη της Φιλικής Εταιρείας. 

Οι αδελφοί Ριζάρη κατάγονταν από το Μονοδένδρι Ζαγορίου και από μικρή ηλικία έμειναν ορφανοί. Αρχικά ο Μάνθος πήγε στη Μόσχα, για να δουλέψει για ένα διάστημα σε ένα θείο τους. Στη συνέχεια ξεκίνησε δικές του επιχειρήσεις και γρήγορα έκανε περιουσία. Το 1806 πήγε κοντά του και ο αδελφός του ο Γεώργιος. Ασχολήθηκαν από κοινού με το εμπόριο και σταδιακά κατάφεραν να δημιουργήσουν μεγάλη περιουσία. 

Ο Μάνθος μυήθηκε στη Φιλική Εταιρεία το 1817 και από τότε συνέβαλε στην οικονομική ενίσχυση της Επανάστασης με κάθε μέσο: ενίσχυσε τον Αλέξανδρο Υψηλάντη με 30.000 ρούβλια και καθόλη τη διάρκεια του αγώνα προσέφερε πάνω από 50.000 ρούβλια συνολικά για τους σκοπούς της Επανάστασης. Ο Μάνθος, που υπήρξε ο θεμελιωτής της περιουσίας πέθανε το 1824 στη Ρωσία.

Και τα δύο αδέλφια στήριξαν τον αγώνα για την ανεξαρτησία, με την οικονομική ενίσχυση απόρων ατόμων και ορφανών και δυστυχισμένων από τις κακουχίες του πολέμου οικογενειών. Μετά τον θάνατο του Μάνθου, ο Γεώργιος εγκαταστάθηκε στην Οδησσό, απ’ όπου ενήργησε για την ίδρυση της «Σχολής των Ελληνικών Μαθημάτων» στην ιδιαίτερη πατρίδα του, το Μονοδένδρι. Το σχολείο στεγάστηκε στο πατρικό τους σπίτι, στο οποίο τρόφιμοι υπήρξαν πολλά ορφανά παιδιά.

Το 1837 ο Γεώργιος εγκαταστάθηκε στην Αθήνα, με κύριο σκοπό να πραγματοποιήσει το όνειρο του ιδίου και του αδελφού του: να ιδρυθεί εκκλησιαστική ακαδημία στην ελεύθερη Ελλάδα. Το 1843 μετά τον θάνατο του Γεώργιου Ριζάρη ιδρύθηκε ιερατική σχολή, η οποία ονομάστηκε Ριζάρειος Εκκλησιαστική Σχολή σύμφωνα με τη διαθήκη του 1840-1841 και αποδοχή των προτάσεών του από την Πολιτεία το 1841. Αρχικά η σχολή βρίσκονταν κοντά στο σημερινό ξενοδοχείο Hilton. Σήμερα λειτουργεί στο Χαλάνδρι, ως ανώτερο εκκλησιαστικό φροντιστήριο και γενικό εκκλησιαστικό - πρότυπο λύκειο. 

Επίσης ευεργετήθηκε η ιδιαίτερη πατρίδα τους το Μονοδένδρι (και όχι μόνο), με την ίδρυση της *[[Ριζάρειος Σχολή|Ριζαρείου Χειροτεχνικής Σχολής]]* και συνέβαλαν επίσης στη συντήρηση του Ιερού Ναού Αγίου Αθανασίου. 

Τα κληροδοτήματά τους συνεχίζουν ακόμη και σήμερα να προσφέρουν σημαντικό έργο.

## Παραπομπές


## Εξωτερικοί σύνδεσμοι
* Ριζάρειο Ίδρυμα
* Ριζάρειος Εκκλησιαστική Σχολή

## Περαιτέρω μελέτη
* Γιάννενα, πόλη των ευεργετών.

Ριζάρης Μανθος και Γεωργιος
Ακουστικά Κύματα Επιφάνειας

right|thumb|250px|Σχηματικό διάγραμμα τυπικής συσκευής ακουστικών κυμάτων επιφάνειας.
Τα **ακουστικά κύματα επιφάνειας** (αγγλ. *surface acoustic wave*, *SAW*) είναι ένα ηχητικό κύμα που ταξιδεύει κατά μήκος της επιφάνειας κάποιου ελαστικού υλικού, με πλάτος που συνήθως μειώνεται εκθετικά με το βάθος του υποστρώματος. Αυτό το είδος κύματος χρησιμοποιείται συχνά σε συσκευές SAW στα ηλεκτρονικά κυκλώματα. Οι συσκευές SAW χρησιμοποιούνται ως φίλτρα, ταλαντωτές και μετασχηματιστές με βάση τη μεταγωγή των ακουστικών κυμάτων. Η μεταγωγή από την ηλεκτρική ενέργεια σε μηχανική ενέργεια (με τη μορφή SAW) επιτυγχάνεται με τη χρήση πιεζοηλεκτρικών υλικών.

Ανακαλύφθηκαν το 1885 από τον Λόρδο Ρέιλι ο οποίος ανέφερε την ύπαρξη του τρόπου διάδοσης μέσω επιφανειών ακουστικών κυμάτων στην κλασική δημοσίευσή του, όπου και προβλέπει τις ιδιότητες των εν λόγω κυμάτων. Τα λεγόμενα και κύματα Ρέιλι έχουν μία διαμήκη και μία εγκάρσια συνιστώσα, οι οποίες μπορούν να συζευκτούν με το μέσο που βρίσκεται σε επαφή με την επιφάνεια της συσκευής. Αυτή η σύζευξη επηρεάζει σημαντικά το εύρος και την ταχύτητα του κύματος επιτρέποντας στους αισθητήρες SAW την άμεση μέτρηση μάζας και μηχανικών ιδιοτήτων.

Κατηγορία:Κυματική
Κατηγορία:Μικροτεχνολογία